«Сыадыгэщ. Адыгэгъэр си лъым хэту сыкъалъхуащ»
Псалъэ нэсхэм яхэлъ пэжыр дэ, щ1эблэщ1эм, т1э1эщ1эхуащ.
Адыгэбзэм и 1эф1агъыр нэгъуэщ1 бзэм тщигъэгъупщащ
Лъэпкъ гъунэгъухэм хабзэу я1эр щхъухь пэлъытэу къытхуэнащ.
Адыгэбзэр дэ хыф1эддзэм
Ди щхьэ и пщ1эр тф1эк1уэдынщ
1уащхьэмахуэ и хьэдагъэм
Нэпсу хэтым дитхьэлэнщ.
Зэман куэдк1э ди адэжьхэм бзэм и 1эф1ыр яхъумащ
Хабзэ дахэу ди намысыр гъащ1э гъусэу къек1уэк1ащ
Адыгэбзэр, ди намысыр ди л1эщ1ыгъуэм къахьэсащ
Мылъкуу щы1эм я нэхъ лъап1эу тыгъэу ар дэ къытхуащ1ащ.
Гугъуехь дапщэ къытпэщылъми адыгэбзэр дэ тщ1ыгъунщ
Зэман к1ыф1хэр дэ къытхуэк1уэм бзэр шыхулъагъуэу тхуэунэхунщ.
Ди намысыр ди псэм хэту гъащ1э гъуэгум дрик1уэнщ
Дригушхуэу адыгэбзэм дуней псоми яжет1энщ:
«Дыадыгэщ. Адыгагъэр ди лъым хэту дыпсэунщ"

ГУРИЖЕВ З.